Διαμέρισμα 3 υπνοδωματίων, σε πολύ κεντρικό σημείο στην Βενετία, πάνω από κανάλι με γόνδολες! Στον χώρο, θα επισημάνω τα άνετα υπνοδωμάτια, αλλά δεν υπάρχει σαλόνι. Υπάρχει ένα μικρό δωμάτιο με έναν καναπέ, στο οποίο όμως δεν έχει τηλεόραση ή μουσική, οπότε αναγκάζεσαι για όσο μένεις στο σπίτι, να είσαι στην κουζίνα, όπου υπάρχουν και αρκετά καθίσματα. Η καθαριότητα ήταν βασική, καθαρά σεντόνια, πετσέτες και μπάνια, αλλά πολύ σκόνη στα έπιπλα. Η θέρμανση και το ζεστό νερό ήταν πολύ καλά, μιας και επισκεφτήκαμε την Βενετία χειμώνα. Οι υπόλοιπες παροχές του διαμερίσματος ήταν ικανοποιητικές, καλό πλυντήριο πιάτων και εφοδιασμένο με απορρυπαντικό. Αντίθετα το πλυντήριο ρούχων δεν λειτουργούσε, όπως και η ηλεκτρική εσπρεσιέρα. Ευτυχώς όμως, υπήρχε και εσπρεσιέρα που λειτουργούσε στην εστία γκαζιού κι έτσι είχαμε καλό καφέ. Σκεύη για μαγείρεμα και πιάτα και ποτήρια υπήρχαν αρκετά. Μας περίμενε ο Claudio, ο οποίος ήταν ευγενέστατος και κατατοπιστικός! Συμπέρασμα: ακριβό, αλλά αξίζει!